རྐྱང་ཁྲ་ཕལ་བའི་སུག་རྟིང་ནས་སུག་མགོའི་བར་དུ་ནག་ཐིག་འདུ་ཡོད་པའམ་ཡང་ན་ནག་ཐིག་མེད་པ་ཡིན།རྐྱང་ཁྲ་ལྟར་སྣང་གི་མགོ་དང་སོག་མགོ་ན་མ་གཏོགས་ནག་ཐིག་མེད་ལ།སུག་པ་དང་རྔ་མ་དཀར་པོ་ཡིན་ཞིང་།སྒལ་ཐིག་གསལ་པོ་ཡོད།མིག་མངས་རྐྱང་ཁྲའི་ལུས་ཡོངས་སུ་ནག་ཐིག་ཕྲ་ལ་ཞིབ་པོས་ཁྱབ་ཡོད་པ་དེ་ལ་ཐིག་ཕྲ་རྐྱང་ཁྲ་ཡང་ཟེར།དེ་དག་ལས་རིའི་རྐྱང་ཁྲ་ནི་རི་སྒང་དང་དེའུ་འབུར་མང་སའི་གནས་སུ་འཚོ་རྒྱུར་དགའ་བ་དང་།རྐྱང་ཁྲ་ཕལ་བ་ནི་ཁོད་ཡངས་པའི་རྩྭ་ཐང་དུ་འཚོ་རྒྱུར་དགའ་ལ།མིག་མངས་རྐྱང་ཁྲ་ནི་ཚ་བ་དང་ཐན་པ་ཆེ་བའི་མྱ་ངམ་ཕྱེད་ཙམ་གྱི་ས་ཁུལ་དུ་འཚོ་རྒྱུར་དགའ་བ་དང་སྐབས་འགར་རྩྭ་ཐང་སྐམ་པོར་ཡང་རྒྱུ་བ་རེད།